Title: KORRALDUS
Author: Anne
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	14. aprill 2005 nr 254

Paralepa kinnistu rendikonkurss

Juhindudes kohaliku omavalitsuse korralduse seaduse § 6 lg 2, lg 3 p 2, § 30, § 31, Haapsalu põhimääruse § 35 ja 63, Haapsalu Linnavolikogu 30.juuni 1994 määrusega nr 11 kinnitatud “Haapsalu linnavarade valdamise, kasutamise ja käsutamise korrast” ning haldusmenetluse seadusest Haapsalu Linnavalitsus

k o r r a l d a b:

1.	Viia läbi eelläbirääkimistega pakkumine kinnistu ja sellel paikneva rannahoone rendile andmiseks.
2.	Kinnitada rendiobjektiks oleva kinnistu ja sellel paikneva rannahoone renditingimused:

2.1.	Kinnistu andmed
2.1.1.	asukoht: Ranna tee 4, Haapsalu
2.1.2.	registriosa 18729
2.1.3.	katastritunnus 18301:016:0025
2.1.4.	maa sihtotstarve: ärimaa
2.1.5.	pindala: 25921 m^2

2.2.	Kinnistu osaks olevate ehitiste ja rajatiste loetelu
2.2.1.	rannahoone (suletud netopind 231,2m^2)
2.2.2.	osaline piirdeaed
2.2.3.	heakorrastus (teed, haljastus, kommunikatsioonid)
2.2.4.	rendiobjektiks ei loeta kinnistu territooriumile jäävat avalikku parklat ja randa viivat jalgteed.

2.3.	Rendilepingu periood 8 aastat;

2.4.	Rentnik kohustub
2.4.1	Kasutama kinnistut ning sellel paiknevat rannahoonet ja rajatisi rendiperioodi vältel järgmiste teenuste osutamiseks:
•	toitlustamine
•	rannainventari üür
•	avalik WC ja dušš
•	tunnustatud puhkelaager telkimiseks ja haagissuvilatele koos parkimiskohtadega külastajate mootorsõidukitele.
•	soovi korral lisaks muu avalik teenus
2.4.2	Investeerima kinnistul paikneva rannahoone ja rajatiste rekonstrueerimiseks mahus, mis tagab nende kasutamise vastavalt rendikonkursil  nõutud teenuste osutamise sihtotstarbele.
2.4.3	Säilitama ja vajadusel parandama kinnistu ning sellel paikneva rannahoone ja rajatiste tehnilist seisukorda teostades õigeaegselt hooldusremonti.
2.4.4	Kindlustama rannahoone tulekahju, loodusõnnetuse ja vandalismi vastu.
2.4.5	Tagama rannahoone aastaringse valve.
2.4.6	Sõlmima lepingud ning tasuma õigeaegselt vee-ja kanaliteenuste, elektri ja prügiveo eest.
2.4.7	Tagama renditava kinnistu territooriumi ja selle vahetu ümbruse heakorra vastavalt linnas kehtestatud heakorraeeskirjale.

2.5.	Konkursil osalemiseks esitada:
2.5.1	Kirjalik pakkumine, mis sisaldab:
•	Pakkuja nime, aadressi, isiku- või registrikoodi
•	Pakkuja nõustumist konkursi tingimustega ja kinnitust sõlmida rendileping konkursil pakutud tingimustel ühe kuu jooksul otsuse teatavakstegemisest.
•	Sõnade ja numbritega kirjutatud pakkumise summa
•	Pakkumise tegemise kuupäev ja pakkuja allkiri, esindaja puhul notariaalselt kinnitatud volitus
2.5.2	Juriidilise isiku korral pädeva isiku otsus konkursil osalemiseks ja pakkumise tegemiseks
2.5.3	Tegevuskava, mis sisaldab:
•	rentniku senise majandustegevuse kirjeldust
•	rendiobjektil kavandatava tegevuse kirjeldust ja finantsprognoosi rendiperioodil
•	kinnistul paikneva rannahoone ja rajatiste rekonstrueerimise kirjeldust ja investeeringu suurust.
3.	Määrata eelläbirääkimistega rendikonkursi läbiviijaks linnavalitsuse poolt moodustatud vara võõrandamise komisjon.
4.	Läbirääkimistele kutsutakse nõuetele vastava pakkumise teinud osalejad pärast pakkumiste avamist.
5.	Pakkumise võitja väljaselgitamise kriteeriumiks on rentniku eelnev kogemus toitlustamise, ürituste korraldamise ja muul tegevuskavas esitatud tegevuse alal ning rendihinna suurus.

6.	Pakkumised esitada Haapsalu Linnavalitsusele hiljemalt 2.mai 2005.a kell 12.00. 
7.	Linnavalitsuse avalike suhete peaspetsialistil (L.Ollino) korraldada kuulutuse avaldamine ajalehes Lääne Elu.
8.	Korraldus jõustub avalikustamisega linnavalitsuse fuajees.
9.	Korraldus avalikustada väljapanekuga linnavalitsuse fuajees.
10.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea	Erko Kalev
	Linnasekretär